CELEX: 32011R0428
Language: sl
Date: 2011-04-27 00:00:00
Title: Uredba Komisije (EU) št. 428/2011 z dne 27. aprila 2011 o uvrstitvi določenega blaga v kombinirano nomenklaturo

3.5.2011   
            
            
               SL
            
            
               Uradni list Evropske unije
            
            
               L 113/6
            
         UREDBA KOMISIJE (EU) št. 428/2011
   z dne 27. aprila 2011
   o uvrstitvi določenega blaga v kombinirano nomenklaturo
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (1), zlasti člena 9(1)(a) Uredbe,
   ob upoštevanju naslednjega:
   
               (1)
            
            
               Da bi se zagotovila enotna uporaba kombinirane nomenklature, priložene k Uredbi (EGS) št. 2658/87, je treba sprejeti ukrepe v zvezi z uvrstitvijo blaga iz Priloge k tej uredbi.
            
         
               (2)
            
            
               Uredba (EGS) št. 2658/87 je določila splošna pravila za razlago kombinirane nomenklature. Navedena pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali ji dodaja dodatne pododdelke in se predpiše s posebnimi določbami Unije za uporabo tarifnih in drugih ukrepov pri blagovni menjavi.
            
         
               (3)
            
            
               Po navedenih splošnih pravilih se blago iz stolpca (1) razpredelnice iz Priloge uvrsti pod oznako KN, ki je označena v stolpcu (2), iz razlogov iz stolpca (3) navedene razpredelnice.
            
         
               (4)
            
            
               Primerno je določiti, da se lahko imetnik v skladu s členom 12(6) Uredbe Sveta (EGS) št. 2913/92 z dne 12. oktobra 1992 o carinskem zakoniku Skupnosti (2) še tri mesece sklicuje na zavezujoče tarifne informacije, ki jih izdajo carinski organi držav članic v zvezi z uvrstitvijo blaga v kombinirano nomenklaturo in niso v skladu s to uredbo.
            
         
               (5)
            
            
               Odbor za carinski zakonik ni dal mnenja v roku, ki ga je določil njegov predsednik –
            
         SPREJELA NASLEDNJO UREDBO:
   Člen 1
   Blago, opisano v stolpcu (1) razpredelnice iz Priloge, se uvrsti v kombinirano nomenklaturo pod oznako KN, ki je navedena v stolpcu (2) navedene razpredelnice.
   Člen 2
   Na podlagi člena 12(6) Uredbe (EGS) št. 2913/92 se je še tri mesece mogoče sklicevati na zavezujoče tarifne informacije, ki jih izdajo carinski organi držav članic in niso v skladu s to uredbo.
   Člen 3
   Ta uredba začne veljati na dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 27. aprila 2011
      
         
            Za Komisijo V imenu predsednika
         
         Algirdas ŠEMETA
         
            Član Komisije
         
      
   
   
      (1)  UL L 256, 7.9.1987, str. 1.
   
      (2)  UL L 302, 19.10.1992, str. 1.
   
      PRILOGA
      
                  Opis blaga
               
               
                  Uvrstitev
                  (oznaka KN)
               
               
                  Utemeljitev
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Naprava na baterije cilindrične oblike z dimenzijami približno 21 cm v višino, premerom 9 cm ter maso približno 310 g (tako imenovani „aerosolni razpršilnik“), oblikovan posebej za uporabo z zamenljivo aerosolno dozo.
                              Napravo sestavljajo:
                              
                                          —
                                       
                                       
                                          elektromehanski sistem za sprožitev razpršilnega mehanizma aerosolne doze,
                                       
                                    
                                          —
                                       
                                       
                                          senzor in gumbi za sprožitev elektromehanskega sistema ter
                                       
                                    
                                          —
                                       
                                       
                                          plastično ohišje z odprtino, skozi katero se ob sprožitvi elektromehanskega sistema razprši aerosol.
                                       
                                    Naprava, ki je opremljena z aerosolno pločevinko, lahko osveži zrak na omejenem prostoru znotraj zgradbe, in sicer z razpršitvijo odmerka dišave bodisi kadar senzor zazna premikanje človeka bodisi v rednih, predhodno nastavljenih intervalih.
                           
                        
               
                  8509 80 00
               
               
                  Uvrstitev je določena s splošnima praviloma 1 in 6 za razlago kombinirane nomenklature, opombo 3(b) k poglavju 85 ter z besedilom oznak KN 8509 in 8509 80 00.
                  Glede na to, da sama naprava ne brizga, škropi ali razpršuje, temveč samo sproži razpršilni mehanizem aerosolne doze, se uvrstitev v tarifno številko 8424 izključi.
                  Naprava je elektromehanski pripomoček z lastnim motorjem iz tarifne številke 8509, ki je običajno namenjen za gospodinjsko rabo.
                  Izdelek se zato uvrsti pod oznako KN 8509 80 00.
               
            
                  
                              2.
                           
                           
                              Komplet, pripravljen za prodajo na drobno, sestavljajo:
                              
                                          —
                                       
                                       
                                          elektromehanski pripomoček (tako imenovani „aerosolni razpršilnik“) in
                                       
                                    
                                          —
                                       
                                       
                                          zamenljiva aerosolna doza.
                                       
                                    „Aerosolni razpršilec“ je naprava na baterije cilindrične oblike z dimenzijami približno 21 cm v višino, premerom 9 cm ter maso približno 310 g, ki vsebuje:
                              
                                          —
                                       
                                       
                                          elektromehanski sistem za sprožitev razpršilnega mehanizma aerosolne doze,
                                       
                                    
                                          —
                                       
                                       
                                          senzor in gumbe za sprožitev elektromehanskega sistema ter
                                       
                                    
                                          —
                                       
                                       
                                          plastično ohišje z odprtino, skozi katero se ob sprožitvi elektromehanskega sistema razprši aerosol.
                                       
                                    Aerosolna pločevinka vsebuje preparat parfumiranega dezodoranta za prostore, uvrščen pod oznako KN 3307 49 00.
                              „Aerosolni razpršilec“, ki je opremljen z aerosolno dozo, lahko osveži zrak na omejenem prostoru znotraj zgradbe, in sicer z razpršitvijo odmerka dišave bodisi kadar senzor zazna premikanje človeka bodisi v rednih, predhodno nastavljenih intervalih.
                              Aerosolna doza je potrošno blago in se jo po izpraznitvi lahko zamenja z novo aerosolno dozo istih dimenzij.
                           
                        
               
                  8509 80 00
               
               
                  Uvrstitev je določena s splošnimi pravili 1, 3(b) in 6 za razlago kombinirane nomenklature, opombo 3(b) k poglavju 85 ter z besedilom oznak KN 8509 in 8509 80 00.
                  Sestavina, ki kompletu daje ključno značilnost, je aerosolni razpršilnik, saj se ga uporablja stalno, medtem ko je aerosolno dozo treba zamenjati, ko se izprazni.
                  Glede na to, da sama naprava ne brizga, škropi ali razpršuje, temveč samo sproži razpršilni mehanizem aerosolne doze, se uvrstitev v tarifno številko 8424 izključi.
                  Naprava je elektromehanski pripomoček z lastnim motorjem iz tarifne številke 8509, ki je običajno namenjen za gospodinjsko rabo.
                  Izdelek se zato uvrsti pod oznako KN 8509 80 00.